
***ORIENTACIJA PO ZVEZDAH***

***(Mali in Veliki voz, Severnica)***

***Po zvezdah se lahko orientiramo. V državah severne Zemljine poloble je razširjen***

***način določanja severa po zvezdi Severnici, saj Severnica skoraj miruje. Leži zelo blizu točke, kjer podaljšana Zemljina os vrtenja prebode nebo. Ta točka je severni nebesni pol oz. tečaj.***




*Slika 1: Lega Severnice*

***Severnico najdeš s pomočjo Velikega voza. Če gledaš proti Severnici, je pred tabo sever, za tabo jug, na desni vzhod, na levi zahod.***


***ORIENTACIJA NA SEVERU PO VELIKEM VOZU IN KASIOPEJI***

***Sever določiš po zvezdah na več načinov.***

* ***Določimo ga lahko s pomočjo znane skupine zvezd, ki ji pravimo Veliki voz. Sestavlja ga sedem skoraj enako svetlih zvezd. Veliki voz v naših krajih nikoli ne zaide. Z lahkoto ga najdeš na nebu in se vsako jasno noč lahko po njem orientiraš. Razdalja med zvezdama alfa in beta v vozu petkrat podaljšaj v tisto stran, kakor je narisano na zgorni sliki. Razmeroma svetla zvezda, na katero naletiš je Severnica. Če od nje potegneš pravokotnico na obzorje, dobiš severno točko obzorja torej sever.***
* ***Pri delno jasnem nebi se lahko zgodi, da sta zvezdi alfa in beta Velikega voza zakriti z oblaki. Takrat si pomagamo z drugim ozvezdjem, ki je tudi vedno nad obzorjem in ga prav z lahkoto najdeš in po njem izslediš Severnico. To je ozvezdje Kasiopeje, ki je podobna črki W. Pet njenih svetlejših zvezd leži nasproti Velikega voza.***



Slika 2: Kako najdeš Severnico s pomočjo Kasiopeje



*Slika 1: Vsa ozvezdja našega neba*